
03.02.2006 Narva Linnavalitsuse intressikomisjoni koosseisu muutmise kohta

Käesolev korraldus on vajalik Narva Linnavolikogu 21.06.2005.a määruse 19/57 täitmiseks. Vastavalt Narva Linnavolikogu 21.06.2005. a määruse 19/57 punktidele 1, 24 ja 25, elamute sooduslaenuga renoveerimise toetamise kord reguleerib Narva Linnavalitsuse Linnavara- ja majandusametile (edaspidi – Amet) linna eelarves intressitoetuseks eraldatud raha käsutamist. Intressitoetuse reservi taotluse hindamiseks ja menetlemiseks moodustab linnavalitsus komisjoni (intressikomisjon). Intressikomisjoni kuulub vähemalt 5 (viis) liiget. Intressikomisjoni liikmete hulgas peab olema finantsekspert ja Ameti ametnik. 

Seoses Narva Linnavalitsuse koosseisu muutmisega tuleb tagasi kutsuda Narva Linnavalitsuse intressikomisjanist endine abilinnapea Vladimir Kalatšov. Seoses sellega, et Narva Linnavalitsuse intressikomisjoni liikmete hulgas on isik, kellel on ökonomika alased teadmised ja kes võib täita intressikomisjoni finantseksperdi kohustusi (Liidia Sergejenko), siis on otstarbekas tagasi kutsuda intressikomisjonist Jelena Obuhhova.

Ülaltoodu alusel tuleb asendada tagasikutsutud isikud ja määrata intressikomisjoni uuteks liikmeteks abilinnapea Sofja Homjakova, Narva Linnavolikogu liige Aleksei Nalivaiko, Narva Linnavalitsuse Linnavara- ja Majandusameti varade osakonna vanemspetsialist Natalja Šibalova.

Seega tuleb kinnitada Narva Linnavalitsuse intressikomisjoni uus koosseis:
· Sofja Homjakova, abilinnapea – intressikomisjoni esinaine,

· Jelena Pahhomova, Narva Linnavolikogu liige – intressikomisjoni liige,

· Aleksei Nalivaiko, Narva Linnavolikogu liige – intressikomisjoni liige,

· Olga Rodinova, Narva Linnavalitsuse Linnavara- ja Majandusameti ehitus- ja arendusosakonna juhataja – Narva Linnavalitsuse Linnavara- ja Majandusameti ametnik,

· Liidia Sergejenko, Narva Linnavalitsuse Linnavara- ja Majandusameti raamatupidamisosakonna ökonomist – intressikomisjoni finantsekspert,

· Natalja Šibalova, Narva Linnavalitsuse Linnavara- ja Majandusameti varade osakonna vanemspetsialist – intressikomisjoni liige.

Kõigilt eelnimetatud isikutelt on saadud suuline nõusolek Narva Linnavalitsuse intressikomisjoni liikmeks olemiseks.

